**- ตัวอย่าง TOR สำหรับรายการจัดซื้อที่เป็นครุภัณฑ์ ไม่เกิน 5 แสนบาท –**

**หมายเหตุ ครุภัณฑ์ หมายถึง สินทรัพย์ที่มีลักษณะคงทนหรือชำรุดแล้วสามารถซ่อมได้ อายุการใช้งานเกินกว่า 1 ปี เช่น คอมพิวเตอร์ เครื่องพริ้นต์ โต๊ะ เก้าอี้ ตู้เหล็ก พัดลม เครื่องเสียง โทรศัพท์ บอร์ดไม้ กระดาน รถยนต์ เครื่องตัดหญ้า ปั้มน้ำ กล้อง โปรเจคเตอร์ เครื่องปรับอากาศ เครื่องกรองน้ำ จอประชาสัมพันธ์ และ ฯลฯ เป็นต้น**

**ขอบเขตของงาน (Term of Reference : TOR)**

**การจัดซื้อโต๊ะข้าราชการระดับ 1-2 สำนักงานคณะการการศึกษาขั้นพื้นฐาน (สพฐ.)**

**โรงเรียนเทพศิรินทร์ นนทบุรี ปีการศึกษา 2562**

**1. ความเป็นมา**

ด้วยงานระดับชั้นและครูที่ปรึกษา แบ่งงานการปกครองนักเรียนเป็น 6 ระดับชั้น โดยมีหัวหน้าระดับทำหน้าที่ประจำที่อาคาร 5 ชั้น 1 ห้องเพชรรำเพย จำนวน 6 ท่าน ซึ่งปัจจุบันมีโต๊ะข้าราชการเพียง 4 ตัว จึง ไม่เพียงพอต่อการใช้งาน งานระดับชั้นและครูที่ปรึกษาจึงมีความประสงค์ที่จะจัดซื้อโต๊ะข้าราชการจำนวน 2 ตัว เพื่อให้เพียงพอต่อการใช้งานสำหรับหัวหน้าระดับชั้นทั้ง 6 ระดับชั้น

**2. วัตถุประสงค์**

2.1 เพื่อพัฒนาประสิทธิภาพในการจัดการเรียนการสอน

2.2 เพื่อพัฒนาความพร้อมของงานระดับชั้นและครูที่ปรึกษา

**3. คุณสมบัติของผู้เสนอราคา**

 3.1 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคล หรือบุคคลอื่นเป็นผู้ทิ้งงานตามระเบียบของทางราชการ

 3.2 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือ ต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาซื้อด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

 3.3 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่ รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

**4. รายละเอียดหรือคุณลักษณะเฉพาะของสินค้า ดังนี้**

 4.1 โต๊ะมีขนาดกว้าง x ยาว x สูง = 120 x 60 x 75 ซม.

 4.2 โต๊ะมีขาเหล็กสีดำ

 4.3 โต๊ะมีตู้เก็บเอกสารด้านขวาจำนวน 1 ตู้

 4.4 เนื้อไม้ทาสีน้ำตาลเข้ม

**5. ระยะเวลาดำเนินการจัดซื้อ**

เดือน พฤษภาคม – มิถุนายน 2562

**6. ระยะเวลาส่งมอบสินค้า**

ภายใน 30 วัน นับถัดจากวันลงนามในสัญญาซื้อขายหรือวันรับเอกสารยืนยันการสั่งซื้อ

**7. วงเงินในการจัดหา (งบจัดสรรในโครงการ)**

จำนวน 6,000 บาท

**8. วงเงินราคากลาง (สืบราคาตามท้องตลาด/เว็บไซต์)**

จำนวน 2,100 บาท/ตัว

**9. คณะกรรมการกำหนดของเขตของงาน (TOR**) **และตรวจรับพัสดุ**

* 1. นายชาญกิจ แย้มรุ่ง ประธานกรรมการ
	2. นางสาวอรดี น้อยปุก กรรมการ

9.3 นายวรรธนะ คำสอนทา กรรมการ

**ภาพประกอบ/ราคาที่สืบ จากแหล่งอ้างอิงเว็บไซด์**

